
Înştiinţare. 


Rugăm pe toți câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
znenii noștri dela sate. 

Foaia apare săptămânal și o vor primi cetitorii 
Dumineca, 


Abonamentul e pe an . . . 4 cor., 
Pe jumătate de an _. . . . 2, 
Pe trei luni . . . . . . . iy» 


Banii să se trimită la Administrația revistei 
„Vara noastră“. Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole si ştiri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ficolele. A 

Pentru articolele bune dăm și o cuvenită răs- 
plată bănească, 

TARA NOASTRĂ 


Revista poporală 
a „Asociațianii pentra literatura rom, și cultura poporului rom.“ 


REDACTOR: 
OCTAVIAN GOGA. 


CE SA SCRIEM? 


Cuvintele noastre sunt grăite cătră poporul nostru, 
scrierile noastre sunt scrise pentru poporul nostru. 

Cuvine-se deci să știm ce grăim, și să știm ce scriem. 

Mai ales în zilele aceste de grele încercări pentru 
poporul nostru, datorința noastră a cărturarilor este să 
ştim ce avem să scriem pentru poporul nostru. 

Ne vin în minte zilele copilăriei noastre, icoane 
plăcute din tinereţele noastre se strecură înaintea ochilor 
noștri, și icoanele acestea ne zugrăvesc vieaţa poporului 
nostru în trecut. 

E ziua sfântului marelui proroc Ilie. 

In comunele noastre cu glas plin de vrajă si de 
evlavie clopotul dela bisericuța din deal ne chiamă la 
vecernie. | 

Și la sunetul clopotului se impopulează ulițele co- 
munelor noastre, cari se păreau pustii și părăsite. 

Dela umbra pomilor din grădini, bărbaţi și femei 
ies la iveală și-și îndreaptă pașii spre sfânta biserică. 

Junimea își curmă jocul și flăcăi zdraveni cu fețele 
vesele, fete mândre cu flori la urechi şi cu obrazi îm- 
bujoraţi, rânduri, rânduri îşi îndreaptă paşii spre dealul 
din capul satului unde e așezată bisericuţa de lemn. 

De pe țărmurii Târnayei în cârduri aleargă copiii 
spre a nu se întârziă dela biserică. 











Redacţia si admini- 
stratia : 

Sibiiu (Nagyszeben) 

Str. morii, 6. 


Abonamentul : 


Pe unan .. . . 4cor. 
Pe o jumitate dean 2 , 

Pe trei luni .. . 
Pentru România . . 

Dela prânz sunt tot la apă, s'au jucat, sau scăldat, 
au alergat zburdalnic, și acuma ia fuga mare, urcă dealul 
cătră bisericuţă. 

Si întrăm toți în bisericuţă, și glasul părintelui bătrân 
vibrează recitând Ectenia cea mare, iar noi copiii cu 
evlavie privim la cantorul nins de anii vieţii, cu ochelarii 
pe nas, care si el cu glas tremurător îngână: Doamne 
miluiește-ne, și-i ajutăm cu glasurile noastre tinerele. 

După vecernie urmă învățătura, și noi tocmai despre 
aceasta am voit să scriem. 

Dascălul bătrân se urcă pe amvon și cu glas evlavios 
începeă: «Să ne rugăm lui Dumnezeu și să zicem». 

Și se începeau -ocinașele: Pentru rugările sfinților 
Părinților noștri, Impărate ceresc, Poruncile, Darurile 
duhului sfânt, șeapte taine ale legei nouă fără tâlc, precum 
le aflăm tipărite în Bucoavna cea veche, și încheierea 
se făceă cu cele 2 porunci ale legei vechi, întru cari 
toată legea și prorocii razimă. 

Și spre ce scop se făceau acestea? 

Răspunsul mi-l dă Catehizmul cel mic, cu care am 
făcut noi începutul învățăturilor noastre. 

Glasul bisericii chiemă pe credincioși: <Veniţi fiilor 
ascultaţi-mă pe mine, frica Domnului voiu învăţă pe voi». 

La chemarea aceasta se făceă întrebarea: 

Ce voiești să ne înveţi pe noi, când ne chiemi asa? 
Și urmă răspunsul: «Eu socotesc a vă învăță pre voi, 
ca să fiți creştini buni, și oameni de omenie». 

Să fim deci creştini buni. Să dăm ce este al lui 
Dumnezeu, lui Dumnezeu. Să ținem cu tărie la credința 
bisericii noastre, să ne legăm cu toată ființa noastră de 
învățăturile bisericii noastre. l 

Ea ne-a fost scutul nostru în trecut. De furia vi- 
jeliilor cumplite în veacurile trecute în biserică ne-am 
adăpostit, si de acolo au răsunat glasul de învățătură. 

Eu socotesc a vă învăţă pre voi, ca să fiţi creștini buni. 

Acolo s'a păstrat credința noastră, care ne-a legat 
de părinții, de moșii si de strămoșii noștri, acolo s'a 
păstrat limba noastră, limba mamelor noastre, și limba, 
care o am auzit încă din leagănul nostru, limba din fa- 
milie o am auzit noi în biserica noastră, și am rămas 
ceeace au fost părinții noștri, moșii și strămoșii noştri: 
creştini buni. l 

Și dacă partea întâi din învățătura aceasta ne-a 
ținut deschise porțile raiului, partea a doua ne-a deschis 
poarta pentru vieața din lumea aceasta. 

Să fiti oameni de omenie. 

Omenia ne-a ţinut pe noi, și atâta am ținut noi 
la omenie, încât cinstea cea mai mare erà pentru un om, 
când îi ziceă Românul, acesta e om de omenie. 

Și eră om de omenie, celce da cinste bătrânilor, 
celce ascultă de preot și de învățător, celce ascultă de 
căpeteniile satului, celce cercetă biserica, celce tinea la 
datinele satului, la obiceiurile satului, la portul satului, 
la limba sa românească, celce ţineă cu neamul său, celce 
ajută pe neamul său, cu un cuvânt, eră om de omenie 
celce țineă totdeauna cu neamul său, care se bucură 
dimpreună cu ai săi, si plângeă cu ai săi, care postiă 
cum postesc ai săi, care aveă aceleași sărbători cu toți 
ai săi, care se simţiă că este o zală din lanţul cel pu- 
ternic al neamului românesc. 

Acestea avem să le spunem noi poporului nostru 
și cu vorba și cu scrisul. 

Să fiți creștini buni și oameni de omenie. Să ţineţi 
cu credință la învățăturile bisericii cuprinse în cele 10 
porunci ale lui Dumnezeu şi în poruncile bisericii, să 
ţineţi la neamul nostru, la obiceiurile noastre, la portul 
nostru, la limba noastră și la toate așezămintele noastre 
de cultură și învăţătură. 

Biserica să fie ca si în trecut scutul și apărarea 
noastră, școala să fie locul, unde să trimitem copiii noștri 
spre a învăţă ca să fie creștini buni și oameni de omenie, 

Și când școala noastră prin strimtorarea oamenilor 
și a împrejurărilor nu va mai învăţă ca noi să fim creștini 
buni și oameni de omenie, așă dupăcum noi am fost 
până acuma, si dupăcum noi am arătat, atunci să ne 
întoarcem iară în biserica noastră, sara la vecernie să 
facem din amvonul bisericii școală, si de acolo să răsune 
din nou glasul bătrânilor noștri cantori: 

«Eu socotesc a vă învăţă pe voi, ca să fiți creştini 
buni și oameni de omenie. : V. 


COMUNA „VIITORUL“. 


IX. Rând bun în trebile comunale. 


«Pe urma începutului bun în trebile bisericii, școalei şi băncii 
— zice preotul din «Viitorul» — nici trebilz comunale nu mai 
puteau să rămână baltă; și aici trebuiă să se facă rând bun. 

Mult timp a lipsit acestei comune căpeteniile aevea bune, 
şi de aici a urmat în mare parte ticăloșirea ei. A fost mare 
noroc că, în locul notarului strămutat în altă comună, am ni- 
merit un notar mai harnic şi cu tragere de inimă pentru bi- 
nele comunei. lar la cea dintâi schimbare a primăriei şi re- 
prezentanței comunale (comitetul satului) am izbutit să alegem 
persoanele cele mai de seamă și mai iubitoare de dreptate. 

Primar am ales pe Toma Grozea, om cu stare bună, iu- 
bitor de dreptate şi de rânduială şi inimos, care, de altfel, numai 
în şcoala oamenilor în vârstă își câștigase, prin mare strădanie, 
puţină cunoştinţă de scrisoare si carte. 

Subprimar am ales pe Teofil Florea, cassar pe Irimie Stejar, 
polițar pe Costea Pipernea, tutor orfanal pe George Popa, vornic 
(încredințat cu supraveghiarea hotarului) pe Dumitru Pădurean; 
iar cești 4 din urmă și ca jurați prețuitori. Toţi aceştia au în- 
vățat a scrie și ceti în școala oamenilor în vârstă si astfel toți, 
până la unul, se obicinuiseră a ţineă seamă de poveţele pentru 
săvârșirea lucrurilor de folos obştesc. 

Ştiam cât de puţin cunosc oamenii legile privitoare la tre- 
bile comunei şi tot asa și drepturile şi datorințele lor de cetă- 
teni, cum si drepturile și datorinţele ca fncredințați cu slujbe 
din partea comunei, 

De aceea în prelegerile ce am ţinut oamenilor în vârstă, 
una din cele mai de căpetenie ţinte mi-a fost: să luminez pe 
oameni asupra drepturilor și datorințelor lor și peste tot. asupra 
legilor comunale. 


Le-am spus adesea că legea dă comunelor mari drepturi: 
de a se chivernisi ele prin oamenii lor, și că «cum își aștern 
asa dorm». 

Tocmai de aceea, fericit e satul care are noroc de oa- 
meni cunoscători ai legilor si cu râvnă și dreptate pentru bi- 
nele de obște. 


Pentru buna chivernisire a sa fiecare sat ar trebui să aibă un 
«Statut» (lege) făcut în marginile legilor ţării si potrivit îm- 
prejurărilor deosebite ale fiecărui sat. Unde sa făcut un astfel 
de statut bun, în care se ţine seamă de toate trebuințele co- 
munei și unde se urmează căile arătate în el, acolo neapărat 
trebue să meargă toate bine și comuna să înflorească. 

Facerea unui asemenea statut, potrivit împrejurărilor co- 
munei noastre «Viitorul», a fost una din lucrările cele dintâi 

„când ne-am pus să îndreptăm rânduiala slabă a acestei comune. 

In statut am avut în vedere tot ce poate fi spre binele co- 
munei, anume: 

cum să se adune și îngrijească averea comunei ; 

cum să se înmulțească averea singuraticilor prin întreprinderi 
bune şi folositoare; l 

cum să se îngrijească averea orfanilor; 

cum să se poarte grije de săraci; 

„cum să se statorească și încasseze dările și aruncurile co- 
munale ; | 

cum să se fina rând bun în comună; 

cum să se urmeze pe viitor la zidirea caselor şi celorlalte 

- nemestii (zidiri economice de tot felul); 

cum să se poarte grije de curăfenia curților şi mai ales 
de facerea unei groape bune pentru păstrarea gunoiului si udului 
de animale, de curăfenia stradelor și a hoarnelor; 

cum fumatul să tie oprit pe strade, prin curte, grădină 
și peste tot pe afară; 

cum cârcimele să fie închise în dumineci si sărbători; 

cum să se orânduiască pe viitor șezăforile și petrecerile 
tinerimei; 

cum să se urmeze la ținerea în stare bună a drumurilor 

și podurilor comunale ; 

cum să se întroducă pe viitor o mai bună rânduială în 
cumpărarea şi ținerea animalelor de prăsilă: tauri, armăsari, 
vieri, berbeci, ș. a.; 

cum să se îndeplinească mai bine cerințele legii poliției 
de câmp, pentruca fiecare om să-și poată folosi cât mai bine 
bucata sa de pământ; 

mai departe cum are să se urmeze la prețuirea pagubelor 
în câmp ş. a. 

Am stăruit în deosebi asupra datorințelor fiecărui membru 
al primăriei comunale, spunând că toți au să fie iubitori de 
dreptate şi să nu râvnească la bunul altuia; 

că ei, ca fruntași, trebue să fie pildă de bune purtări întru 
toate; 

astfel să se ferească de cârcime, de befii, de nelucrare şi 
alte fapte păcătoase. Toți, începând cu primarul și notarul până 
la cel din urmă pârgar şi jitar, să fie la locul lor, împlinindu-și 
datorințele şi ținând seamă de drepturile cari li se îmbie prin lege. 

Prelegerile au deșşteptat pe oameni. Ele au avut darul de 
a le câștigă inima pentru înnoiri folositoare pe seama comunei 
şi deodată și pe seama lor. 

Noua primărie comunală si noua reprezentanță primesc 
statutul de care am făcut pomenire mai sus și, fiind el făcut 
în marginile legii, a fost întărit şi de deregătoriile mai înalte. 

Dar bunele orânduiri prevăzute în statut au și fost puse 
în lucrare de cătră oamenii cei noi din fruntea satului. 

Toţi aceștia se întreceau unii pe alţii întru îndeplinirea da- 
torințelor. Ei au fost ajutați mult în lucrarea lor de toți ceice 
au luat parte la prelegeri și de cătră căsenii acestora. 

Nu e îndoială, piedeci sau ivit destule în calea cătră o 
schimbare spre bine a lucrurilor în comună, pentrucă oamenii 
sunt mulți si lipsele și năcazurile mari. Voința nestrămutată însă 
a celor puţini și buni zi de zi biruiă câte o piedecă și puneă 
la cale câte o înnoire prevăzută în statut, 

In scurt timp aproape tot satul a început să vadă că bine 
sa pornit cum sa pornit. Astfel împotrivirile se împuţinează, 
oamenii încep să rămână în marginile trase de lege şi dorul 
și binecuvântarea lui D-zeu încă nu întârzie». 

BUREȚII. 


Fiinţele vii din lume, sunt: plantele, animalele şi omul. Am 
pus întâiu plantele, pentrucă acestea au fost zidite mai la început. 
Încă în ziua a treia a zidirii, când apa se despărţi de uscat, la 
porunca dumnezeiască, ele încep să răsară, să crească şi să îm- 
brace pământul în haină verde. 

Pe lângă număroasele plante, ierburi, cari impodobese munţii 
şi pomii, cari umbresc grădinile, a lăsat Dumnezeu si de acelea, 
cari nu-s verzi, au vieaţă mai tăinuită și de aceea sunt mai puţin 
cunoscute. Aceste plante sunt bureţii. 

Nici o familie a plantelor nu-i asa de bogată şi asa de fe- 
lurită în făpturi, apoi asa de întinsă ca a bureţilor. Ei se găsesc 
aproape în tot locul. Unii, foarte mici, se află risipiţi prin aer, 
ori îngrămădiţi pe firele de prav din el ca d. e. mucezeala; alţii 
se află în apă, în pământ, pe haine si alte lucruri; iar alţii mai 
mari, ascunși în lăuntrul unor plante, ca tăciunele în paiul de 
grâu şi cucuruz, de unde se arată numai când rodeşte, când îşi 
coace sămânța, pravul cel negru, ce umple spicul de grâu, ori 
acela care se află în umflătura de pe cucuruz. Bureţii cari sunt 
şi mai mari, ca zasca, trăiesc în coaja arborilor, ciuperca, în pă- 
mânt ș. a. 

Mulţi bureţi mici, prin lucrarea lor, ne sunt folositori, ei 
mijlocese adecă: dospirea pânei, inăcrirea, inchegarea laptelui, 
înăcrirea borgului, a curechiului (verzei), ferberea mustului ş. a. 
tot atâtea lucruri bune; dar de altă parte e mare şi numărul 
acelora, cari ne sunt stricăcioși. Aceștia sunt, cari cauzează boalele 
lipicioase (molipsitoare), boale cari tree dela unul la altul, si 
adeseori umplu satul, ca pentra ex. grumăzarea (difteria), tusa mä- 
giirească, pojarul, vărsatul, luigoarea 3. a. De aceşti bureţi mici 
(bacterii) numai asa ne putem feri, dacă ocolim casa celui-ce 
sufere de boală lipicioasă. Care este apoi boală lipicioasă, $ 
prin urmare primejdioasă, e dator, după lege, să ni-o spună doc- 
torul, care vindecă pe cel bolnav. 

Dar să-i lăsăm pe aceştia, să-i vedem pe cei-ce cresc in 
grădini, la câmp şi prin păduri, pe adevărații bureţi. 

Cele mai multe plante au rădăcină, tulpină, frunze apoi 
flori şi fructe; bureţii însă nu le au. Intreagă făptura lor este o 
mucezeală, ascunsă în pământul gunoios, ori în lemn putregăios. 
Când această mucezeală e deplin crescută, desvoltată, începe să 

rodească, produce adecă bureţii (fig. 1), cari vin la fata pămân- 
tului, spre a puteă coace și risipi sămânţa măruntă (sporii), ce 
creşte în pălaria lor. Bureţii ce-i culegem ar fi aga dar numai 





Fig. 1. Mucozeala din pământ [m], apoi bureţii ce cresc din ea. 


fructele; corpul ce rodeşte, mucezeala rămâne întreagă în pă- 
mânt, si dacă timpul e cald, umed, rodeşte din nou. 

Pălăria bureţilor este îndoită 
în felurite chipuri, la început tot- 
deauna e strânsă lângă picior (co- 
tor s'au coada buretelui), In cretele 
(foiţe) de sub pălărie (fig. 2 h) se 
află adecă sămânţa buretelui şi 
pentru apărarea acesteia în po- 
triva ploaiei, si a vântului, are 
marginile plecate la vale. Deodată 
cu coacerea sămânţei, marginile 
pălăriei se desdoesc, se ridică, 
adeseori creapă ca vântul să poată 
ajunge la creţe ușor, şi să poată 
risipi sămânţa coaptă, ce se des- 
face de ele. Sămânţa dusă în 
loc gunoios, umbros, apoi cald 
si umed, crește, se face din ea 
mucezeală, care la timp aduce si 


Fig. 2, Ciuperca, lângă ea [S] sămânța, care-i de PA bureţi. 
275 ori mai mică de cum o arată chipul. 

Sunt bureţi buni, şi răi. Cei buni au miros, gust plăcut şi 
se mâncă; cei răi miroasă greu, sunt greţoşi, aceştia conţin otravă, 
de aceea trebuiesc incungiuraţi. 

Semne mai apropiate, după cari să ne putem îndreptă la 
alegerea bureţilor nu avem, singură dedarea, si îndrumările ace- 
lora cu cari îi culegem ne pot ajută. Preste tot, bureţi-cu faţă 
frumoasă — roșie, pestriță, vânătă — cari bat la ochi din depăr- 
tare, nu-s de cei buni; coloarea celor buni e mai mult albă ori 
albuie, galbină, negrie. Are mare înriurinţă asupra lor, și locul 
în care cresc. Bureţii ce se fac în loc prea întunecos, nici când 
nu sunt așa buni, ca cei-ce cresc în luminișul pădurilor. 


Grija bună îl fereşte pe om de rău. Bureţii despre cari 
ne îndoim, că sunt oare buni ori răi, să-i opărim cu apă sărată, 
și apoi să gătim din ei mâncare. 

Să se știe si aceea, că uneori şi bureţii buni cauzează du- 
reri, turbură mistuirea, atunci anume, când sunt înbătrâniţi, ver- 
mânoşi la coadă, ori când sunt stătuţi, culeşi de câteva zile. 
Ei sunt ca şi carnea, de stau, se strică; buni 
de mâncat sunt asa dar numai bureţii tineri 
şi proaspeţi, bureţii a căror pălărie este îndoită 
la vale, si nu sunt uscați, veştejiţi pe deasupra. 

Cei mai întrebuinţaţi sunt: Ciuperca (fig. 2); 
Ciuciuleţii sau buretii de iarbă (fig. 3); Bureţii 
albi sau iuţişorii (fig. 4); Urechiugele s'au bureţii 
galbini (fig. 5); apoi Mănătarea s'au hiriba 
(fig. 6). 








Fig, 4. Burete alb, Fig. 5. Urechiuşă, 

Unele soiuri (ciuperca, urechiușa, mănătarea) se. pun şi pe 
iarnă, muraţi în sare, ori insirati in aţă și uscați bine. 

Bureţii ne dau mâncări plăcute şi hrănitoare, mai bune 
decât multe alte mâncări de vară, sunt vrednici dar ca să-i cu- 
legem şi folosim. 





Fig. 6. Mănătarcă. 

Când cineva s'ar bolnăvi 'de bureţi, leacul cel mai bun și 
mai 'uşor este apa călduţă, să beie din aceasta până îi vine să 
verse, iar după-ce a vărsat (vomat) şi astfel şi-a uşorat stomacul 
(rânza), să beie lapte, să chieme apoi doctorul, si să se lase în 
grija acestuia. Dr. A. Chețianu. 


ÎNSUȘIRILE ANIMALELOR DE PRASILA SI ÎNGRI- 
JIREA LOR. 


Ca să putem aveă vite de prăsilă frumoase si de preţ trebue 
să le cunoaştem însuşirile bune, ce mai totdeauna se pot cunoaște 
de pe anumite părţi ale trupului. Frumoasă e numai vita aceea, 
care e desvoltată bine în toate părţile ei, cu cari ne poate da 
si folosul cel mai mare, ce putem aşteptă dela ea. Calul de că- 
lărit *! numai atunci e frumos, dacă are oase puternice si sănătoase, 





' Steluţa însemnează schimbarea, diapozitivei. 

muschi bine desvoltaţi, picioare drepte, statură regulată, pept 
adâne și larg,—care ascunde plămâni şi inimă sănătoase, — foale 
mic, pe scurt: toate acele însuşiri, cari îl fac sprinten şi puternic 
pentru munca călăritului. 

- Iar vaca bună de lapte, atunci avem nădejde, că dă folosul 
cel mai mare, deci atunci e mai frumoasă, dacă nu e ciolănoasă 
ca boii, ci are oase mai subţiri, muschi mai slăbuţi, dar foale. 
cât de desvoltat, ca să poată râşni şi face în lapte, cât de mult 
nutreţ, si dacă are uger mare, lat. 

Forma trupului la vitele de casă o dau oasele şi muschii 
(carnea). 

Capul e partea cea mai însemnată a vitei. De pe cap o 
putem cunoaşte, dacă e frumoasă, ori nu, dacă e ascultătoare, 
ori îndărătnică, dacă e tinără, ori bătrână, că e bărbătuş, ori 
muierușcă. Capul să nu fie nici prea mare, eărnos, nici prea mic. 
Năriie largi, buzele întinse, ochii mari, fruntea largă, urechile 
des mişcătoare și întreg capul uscăţiv arată vită sprintenă şi as- 
cultătoare. Vitele cu cap lungăreţ și bot ascuţit nu sunt soiu de 
îngrăşat. Coarne prea mari numai îngreună vita şi o ante bună 
de nutreţ trece cu ţinerea coarnelor. 


După cap e ceafa sau cerbicea, din care se incepe grumazul* 
cu coama. La bărbătuş grumazul e mai gros, musculos, puternic, 
la muieruşe mai subțire şi lung. Grumazul prea gros nu e bun 
nici la boul de jug, nici la taur, căci îngreună răsuflarea şi mo- 
leșeşte vita. Vaca cu salbă prea mare și cu grumazi a bou nu 
e soiu bun de lapte, iar grumazii prea lungi şi prea uscăţivi 
“arată slăbie. Grumazul frumos, bine potrivit cu trupul şi tinut 
sus e o podoabă a vitei și mai cu seamă a cailor,* (grumaz de 
lebedă). 

După grumaz vine greabănul până la spinare. Pe greabăn 
se razimă jugul, hamul şi pe o parte a lui stă şaua. E făcut din 
nişte încheieturi lungite ale gâtului şi poartă muschi tari, cari 
leagă grumazul cu umerii și spinarea. La cal trebuie să fie lung 
şi ridicat, că atunci va fi puternic la ham şi călărit şi-şi va putea 
țineă grumazii sus. La boi trebuie să fie lat si oblu ca spinarea, 
ori număi puţintel ridicat; iar la oi să nu fie de loc ridicat, căci 
atunci lâna-i va fi deschisă și va pătrunde în ea necurăţiile. 

Dela greabân până la şele e spinarea, care trebue să fie 
lată, scurtă si dreaptă, să nu fie nici deşelată nici cocoşată. Vita 
cu spinarea prea lungă, ori cu spinarea ascuţită e slabă de muncă, 

Şelele, cari sunt făcute din nişte încheieturi de oase dela 
capătul spinării, trebuie să fie late si încungiurate de muschi pu- 
ternici, asa numita pecie lungă. 

Dela sele până la începutul cozii este crucea sau crupa, 
partea cea mai însemnată pentru tăria vitei. E făcută din osul 
ce se intinde dela șele până la începutul cozii și ramurile de 
oase dela picioarele dinapoi (șoldurile). Vita, bine desfăcută, largă 
în şolduri, cu crucea oablă şi lungă va fi bună si de îngrăşat şi de 
muncă. Crucea prea scurtă face vita teșită, adecă plecată din'apoi, 
slabă în sele şi picioare. l 

Pieptul adânc şi larg, cu coaste tari si binearcuite ascunde 
plămâni puternice şi dovedeşte vită tare și bună de muncă. 

Picioarele trebue să aibă oase puternice şi regulate aga ca 
nişte stâlpi bine făcuţi. Să nu fie aşezate prea sub foale. Vitele 
cu picioarele dinapoi ca cobilele,' vor rişchiă cu ele, ori le vor 
impleteci şi iute se vor obosi la mers. Dintre soiurile de vite, in- 
şirate mai nainte, soiul Pinzgau mai ales are trupul în toate bine 
desvoltat şi se potrivesc foarte bine pentru părţile ardelene ale. 
tării noastre; dintre oi soiul Zigaie, dintre porci Mangulieea, 
dintre găini cele Orpington. t 

Ori-care soiu ne-am alege însă, lucrul de căpetenie e finerea 
vitei. „Ochiul stăpânului îngraşă vita“, — e un adevăr atât de 
vechiu, cât economia vitelor. Să fie soiul cel mai ales, dacă nu- 
tretul și îngrijirea sunt slabe, vita răiește. Nutreţul cel mai 
bun e fânul de livadă, cosit de timpuriu, când a început a înflori 
şi uscat în vreme bună, Dacă ne plouă fânul cosit, tocmai părţile 
cele mai bune se spală şi se pierd. 

Apoi luţerna şi trifoiul, — cari în .stare verde trebue să se 
deie amestecate cu paie, ori cu fân uscat, — nu trebue să lip- 
sească dela nici o economie. 

Vacile a fata trebue să capete nutreţuri bune, să nu fie 
purtate pe dealuri depărtate iar peste noapte să fie totdeanna 
la adăpost bun şi curat. După fătare, curăţenia să fie şi mai 
mare, grajdul curat și cu aer sănătos, iar vaca tesălată si ugerul 
spălat, cât mai des. Vom aveă mare ușurință dacă vom dedă 
viţelul chiar din ziua intâi să nu sugă la vacă, ci să beie laptele 
dintrun vas anume. 

ladată după fătare viţelul trebue șters pe gură şi pe nas 
cu o cârpă curată și după ce se ridică şi mulgem vaca, ţinând 
degetul ia gura lui, îl vom duce cu gura în vasul cu laptele și-l 
va suge tot. A doua, cel mult a treia zi nu mai trebue să-i ţinem 

degetul, că-l va bea singur. Laptele din ziua întâi şi a doua e 
cel mai de folos viţelului, că-i curăţă rânza (stomacul) de nişte 
materii cleiouse. In chipul acesta viţelul nu va mai fi chinuit 
luându-l dela vacă, nici vaca nu va căpătă năravuri rele, de a 
nu slobozi laptele, — iar înţărcarea, adecă schimbarea laptelui 
cu alte mâncări va fi foarte uşoară. Grija cea mai mare ce trebue 
s'o avem e numai aceea, ca vasul în care-i dăm laptele să fie 
totdeauna curat, spălat cu apă fierbinte, iar după mâncare să 
ştergem botul viţelului să nu se înăcrească laptele de pe el. La 
8 săptămâni îi putem scădea laptele, adăugând câteva linguri de 
mămăligă, iar la 10 săptămâni îl vom înţărcă de tot, mai ales 
dacă avem de gând să-l ţinem de prăsilă, să fie sprinten, vioiu. 
După înţărcare, pe lângă un fân bun, tinăr, ori puţină otavă, să-i 
mai dăm odată în zi grăunţe, făcute păsat, ori ovăs. inerea bună 
u vitei în anul întâi e lucru de mare însemnătate, căci, dacă în 
anul întâi n'a fost ţinută bine, nu va puteă fi nici odată vită de 
mare preţ. 

Curăţenia vitei face cât jumătate de nutreţ. In piele sunt 
niște găurele mici, prin cari se face un fel de răsuflare. Dacă 
găurelele sunt astupațe, răsuflarea aceasta e împedecată şi vita 
tânjeşte. De aceea vite frumoase, mai ales în vreme de iarnă, nu 
se pot nici închipui, dacă nu le vom teselà şi periă cât mai 
des. Uneori, părul creşte așă de mare, că peria nu poate luă 
pravul. Atunci cu nește foarfeci anume, cari nu sunt scumpe, 
vom tunde vita. Dacă nu vom curăţi bărbătește se va face pe 
ea pepingină și păduchi, cari o slăbesc şi ori cât de Aud nutreţ, 
i-am da, până nu se curăţă, nu se iîntramă. 

Dela vaci necurăţite şi neîngrijite nici laptele, cat de puţin 
vor da, nu poate fi curat și bun. 

Grajdul de asemenea trebue curăţit în toată ziua. Gunoiul 
lăsat în grajd dă in putrezire şi face un miros de care vitei nu-i 
merge bine. leslea în toată ziua după mâncare trebue s'o golim 
şi s'o curăţim bine. 

Din când în când să spălăm și vita și grajdul. Ca și omul 
și vita numai atunci se simte bine, dacă are aer curat si bun. 
Mulţi din economii noştri wau nici o fereastră la grajd. Fără 
lumină nu-i merge bine nici unei vietăţi de pe pământ. Drept 
aceea vitele ioastre vor fi mai voioase si mai sănătoase, dacă 
la grajduri vom aveă câte o ferestruţă. Negreşit, că în vreme 
de iarnă grajdul trebue bine lipit, călduros. Ştim bine că dacă 
din pricina frigului într'o noapte ne-am tot întors de pe o lature 

pe alta, a doua zi suntem ca bătuţi; — tot aga e şi cu vita, că 
si ea e din carne și oase, l 

In vreme de boale, să despărțim îndată vita bolnavă de 
cele sănătoase, si să împlinim toate îndrumările, ce ne dau di- 
regătoriile. 

La prăsirea. unor vite alese lucrul de căpetenie e să ţinem 
taur și peste tot gonitor cât mai frumos si să-l folosim cu cruţare. 
Un taur bun, nici odată nu e prea scump, și îngrijirea bună a 
lui ne răsplăteşte din belșug. : 

' Gi 

Si în economia de vite, ca în toate, lumea înaintează mereu, 
descoperind prin învățătură căli din ce în ce mai bune, pe cari 
putem ajunge la bunăstare. Trebue deci să ne deșteptăm si noi, 
să luăm învățăturile bune, să sămânăm tot mai puţine bucate, 
mai ales in ţinuturile deluroase, dar tot mai multe ierburi, ţinând 
vite alese şi îngrijindu-le bine. 

Dacă ne vom deşteptă ca alte neamuri înaintate, vom vedeă 
că şi pământul acesta, îngrăşat de atâtea veacuri cu sudoarea 
noastră, ne va răsplăti din belșug munca si nu va trebui să luăm 
drumul pribegiei. Dr. 1. Radu. 


STIRI. 


Abonaţii cari au plătit numai pe un pătrar sau 
o jumătate de an ori nau plătit nimica din prețul 
abonamentului sunt rugati să trimită suma cu care 
sunt în restauță. 

e 

Moștenitorii de tron ai României au fost Mercuri în 24 Iulie 
oaspeţii Sibiiului. Au cercetat Muzeul Asociaţiunii, Catedrala şi 
Muzeul Carpatin. Sosiţi la orele 12, au plecat la orele 3 și ju- 
mătate, între strigătele de „să trăiască“, ale publicului număros. 


@ 

Comitetul cercual al despărțământului Hateg îşi va tinea în 11 
August adunarea cercuală în biserica gr.-cath. din Barul mare. 
Se vor tractà chestii administrative și se va tinea o prelegere 
economică cu schiopticonul pentru popor. Indemnăm pe cetitorii 
noştri, să ia parte in număr cat mai mare la toate adunările 
despărțămintelor „Asociațiunii“. 


(+) 

Reuniunea sodalilor români din Sibiiu a avut în 27 Iunie o 
serată literară, în care dna Tordășianu, a ţinut o conferenţă despre 
poeziile dşoarei Cunţan, împărțind 10 ex. din volumul de poezii 
membrilor societăţii. 











Tiparul tipografiei arhidiecezane. Sibiu. 

